JUMAL KÕNELEB
Tere!
Kas sina tunned Jumalat?
Milline Taevaisa tegelikult on?
Piibel räägib sellest, milline Jumal on.
Jeesus tuli meile näitama, milline Jumal on.
Johannes kirjutab oma esimeses kirjas,
et Jumal on armastus.
Taevaisa, kellest me täna räägime, kannab nime Armastus.
Armastus ei olegi lihtsalt tunne, mingi positiivne asi,
asi, millest lauldakse ja sepitsetakse luuletusi,
vaid Piibel räägib meile, et Jumal on armastus.
See on päris sügavamõtteline.
Meil on nüüd Isa.
Isa, kes on armastus.
See on minu jaoks olnud
kogu mu kristlase elu ja teekonna kõige olulisem asi.
See esmane tõde, mis hoiab mind alati õigel teel.
See on ka asi,
mille juurde pean peaaegu päevast päeva tagasi tulema
Isegi mitu korda päevas. Eriti, kui on keerulised ajad.
Ma pean siis üha uuesti ja uuesti mõtlema selle üle,
et Jumal on armastus, Jumal on armastus.
"Kus see armastus praegu on? Miski on läinud vastuollu selle tõega."
Ka siis, kui alles õpin Issandat tundma,
käin erinevates kogudustes ja kuulan erinevaid jutlustajaid,
võib olla päris hämmingut tekitav ja keeruline teada,
mil kombel orienteeruda ja miks räägitakse erinevalt.
Milline jutt vastab tõele? Kuidas ma leian õige teeraja?
Kui peame meeles seda, et Jumal on armastus -
kui hoiame seda pidevalt silme ees, siis me püsime õigel teel.
Pead sa silmas seda, et see on olnud sinu jaoks juhtnööriks,
et Jumal on armastus?
Sa teadlikult mõtled sellele
ja suudad nõnda teha vahet, mis on Temast ja mis mitte?
- Just nii.
Näiteks, kui ma kuulen jutlust, mis tekitab minus tõsist meelehärmi;
kui mul tekib ebamäärane ahistunud ja süüdlaslik tunne.
Siis ma mõtlen sellele, et Isa on armastus
ja see ei saa olla Tema sõnum minu jaoks.
Võimalik, et see kõnetab kedagi teist, aga see ei ole sõnum minu jaoks.
Kuna Isa on armastus, siis Ta räägib alati minuga nii,
et ma võin selle vabalt vastu võtta
ja see ehitab mind mingil moel üles ning julgustab mind.
Ja kui see ka korrigeerib mind,
siis see on ikkagi sellises vormis, et ma tahan seda ka ise vastu võtta.
Sellisel kombel ma tunnen ka Isa hääle ära.
Isa ei ütle mulle: "Oled vilets ja paha ja ma vihkan sind."
- Seda ütlevad õnneks väga vähesed jutlustajad.
See on ka minu jaoks olnud juhtnöör Jumala olemuse mõistmiseks.
Nagu Joy ütles,
pidasin minagi seda eriti alguses kogu aeg meeles,
et Jumal on armastus ja Ta armastab mind.
Ta armastab mind sellest hoolimata, et ma ei olegi täiuslik,
et ma olen teinud pattu ja tunnen ennast praegu halvasti.
Jumal armastab mind ikkagi.
See oli asi, mida pidasin täiesti teadlikult meeles
ja korrutasin endale.
Kuna Jumal on armastus ja mitte lihtsalt armastav,
siis see ongi Tema olemus.
Tema sügavaim olemus.
Piiblis on armastust ülistatud 1. Korintlaste 13. peatükis.
Paljud mittekristlasedki teavad seda ja on seda pulmades kuulnud.
See ei ole ainult armastuse ülistamine.
Kuna Isa on armastus, siis see räägib meile, milline Isa on.
1. Korintlastele 13:4 kirjeldab armastust ja seega ka Isa.
Kui ma seda nüüd loen, siis mõtle sellele,
mida need sõnad näitavad selle kohta, milline Isa sul ja mul on.
Minu meelest on hea meeles pidada, et terves selles peatükis
kasutatakse algkeelset sõna "agape".
Agape.
Agape on Jumala armastus.
Agape tähendab tingimusteta, väljateenimatut armastust.
Agape tähendab seda armastust,
mis sai meile osaks Jeesuse ristitöö kaudu.
See on armastus, mida me ei saaks mingilgi moel välja teenida.
Kui ma loen 1. Korintlastele 13, neljandast salmist alates,
siis ma asendan sõna "armastus" sõnaga "Isa".
"Meie taevane Isa on pika meelega,
Isa hellitab,
Ta ei ole kade,
Isa ei kelgi ega hoople,
Ta ei käitu näotult,
Ta ei otsi omakasu,
Ta ei ärritu ega kibestu. Ta ei jäta meelde kogetud paha.
Tal ei ole rõõmu ülekohtust, aga Ta rõõmustab tõe üle.
Ta lepib kõigega, Ta usub kõike, Ta loodab kõike, Ta talub kõike."
Selline on meie Isa.
Selline on meie Isa süda.
Ta lepib kõigega, Ta usub kõike, Ta loodab kõike, Ta talub kõike.
Kõik see paistis välja Kristuses, kui Ta suri sinu ja minu eest.
Seal paistis Isa armastus meie vastu kõige paremini välja.
See tõesti katab kõik kinni, usub, talub ja loodab kõike.
Ta oli valmis andma iseennast sinu ja minu eest.
Meil on väga eriline Isa, kes erineb kõigist maistest isadest.
Meie Isa armastus on üle mõistuse suur.
See on mõõtmatu.
Piibel üleb, et me ei suuda kunagi
tunda ära selle sügavust, laiust, kõrgust, sügavust ja imelisust.
Ometi just seda Ta tahab, et me paremini mõistaksime.
Et kasvaksime Tema tundmises
ja kasvaksime Tema armastuses sügavamalt ja sügavamalt.
Selline on meie Isa.
Turvatunnet ja heaolu lisav Isa.
Samal ajal ka Isa, kes seab selged piirid
valguse ja pimeduse vahele.
Siin on mitu asja kirjas, milline Ta ei ole.
Ta seab piirid hea ja halva käitumise vahele.
Ta on meile täiuslik eeskuju.
Ta ei ole kade, Ta ei hoople, Ta ei käitu näotult.
See on tegelikult tore -
sest kuigi 1. Korintlaste kiri näitab mulle alati ka mu puudujääke,
on see hea vaatenurk, et saame siia panna sõna Isa,
selle asemel, et panna sinna mu enda nimi.
- Vahe on ikka päris suur.
- Kui ma panen sinna oma nime, siis on asjad ikka väga kehvasti.
Kui ma panen sinna sõna Isa, siis on kohe palju parem!
Ka siinkohal on Jumala Sõna taas nagu seeme.
Kui ma võtan selle vastu, kuulan ja vaatan seda,
siis see lisab mulle kindlustunnet
ja ma lõõgastun mõistes, et Ta on selline.
Ta ei kibestu, Ta ei pea meeles halba.
Ta ei käitu näotult. Ta katab kõik kinni.
Ta usub kõik ja loodab kõik.
See on imeline armastus, mida on tõsiselt vaja töös lastega.
Tingimusteta armastus - agape armastus,
on armastus, mida vajame töötegijatena
ja mida vajavad laste eest hoolitsejad ehk lapsevanemad ja pered.
Nii nagu janune hirv igatseb veeojade järele,
nii vajab iga ema ja isa tingimusteta armastust,
et tulla toime lapsevanema katsusmusterohkete ülesannetega.
Abielus läheb seda samuti vaja.
Ja ka lapsed vajavad seda pidevalt. - Eriti just nemad.
Lapsed ei ole ju veel millegi osas küpsed.
Lapsed alles kasvavad ja harjutavad seda kõike
ning teevad vigu. See käib lapseks olemise juurde.
See kuulub küll ka täiskasvanuks olemise juurde.
Kuid on imeline kasutada ja hoida agape armastust
töös lastega.
See on jõuallikaks.
See on väga eriline jõuallikas.
Lõppude lõpuks on nii, et kuigi Isa on armastus,
ei ole seda peatükki lugedes nii nagu Joy enne ütles,
et me mõtleme, et me ei pääse isegi ligilähedale sellele tasemele.
Vastupidi.
Isa tahab, et õpiksime tundma Tema armastust meie suhtes
ja püsiksime selles.
Kui igaüks meist püsib Isa armastuses...
Püsigem armastuses ja mõistmises.
Nagu me ka Joyga rääkisime,
kuidas me alguses muudkui tuletasime seda endale meelde.
See oligi see armastuses püsimine.
Pidasime meeles, et Isa on mu muredest suurem.
Kui meil olid hirmud, siis: "Isa on armastus, Ta on suurem."
Tuletasime seda endale kogu aeg meelde.
Johannes kirjutab 1. Johannese 4:16-17:
"Ja me oleme tunnetanud ja uskunud armastust,
mis Jumalal on meie vastu.
Jumal on armastus
ja kes püsib armastuses, püsib Jumalas ja Jumal püsib temas."
Taevaisa tahab, et sa mõistaksid ja usuksid seda.
Nagu siin öeldi: "Oleme tunnetanud ja uskunud armastust."
Me usume lapse kombel, et Taevaisa armastab mind
tingimusteta puhta armastusega.
Hoolimata sellest, mida olen teinud või mida tegemata jätnud.
Ta armastab mind, sest Ta on mind loonud
ja ma võin uskuda seda ning võtta selle vastu oma ellu.
Ning seejärel püsida selles.
Ta ütleb, et kes püsib armastuses,
see püsib Jumalas ja Jumal püsib Temas.
"Selles on Jumala armastus saanud meie juures täiuslikuks,
et meil oleks julgust kohtupäeval;
sest nii nagu on tema, oleme meiegi selles maailmas."
Sellised oleme meiegi.
Mis mõttes me võime olla nagu Jumal?
Kui Jumal on armastus, siis mina ei saa ju olla Tema!
Kuid kui lasen Tal ennast armastada ja püsin selles armastuses,
lasen sel armastusel ka avalduda minus.
Sest kui ma olen täis Tema armastust, olen ka täis Teda.
Küsimus pole selles, et me oleks kangesti imelised,
aga kui võtame usus selle armastuse vastu
ja tõdeme, et see on armust ega kuulu meile meie teenete tõttu,
kuid Ta armastab meid sellegipoolest,
siis püsides selles
ja lastes sel armastusel voolata meie kaudu
ning armastades teineteist, siis see ongi Jumala tahe.
Kui Jumala armastus saab murda ka sinu südame
ja täita sind,
siis korraga sa oledki nagu Tema selles maailmas.
Sest sa kannad endas Tema armastust,
kes ise ongi armastus.
See siis tähendab,
et Tema armastuses on võimalik püsida.
Tema armastus on nagu pesa,
varjupaik või kindlus,
milles ma võin olla.
Minul tuleb seda küll harjutada.
Pean seda täiesti teadlikult harjutama.
See ei tule mul iseenesest välja.
Ma pean harjutama seda.
Seda Temas püsimist.
Sest kui ma ei püsi Temas
olen ma kõike seda, millest 1. Korintlastele 13 räägib.
Siis ma käitun näotult, ma otsin omakasu.
Selline nagu selle peatüki põhjal ei peaks olema.
Ma kibestun ja pean meeles halba.
Ma rõõmustan ülekohtu üle ega rõõmusta tõe üle.
Mina kiitlen, kelgin ja olen kade.
On see vast üllatus!
Aga on nii lohutav, et isegi mina võin püsida Temas.
Võin panna oma juhtme Tema stepslisse
ja Ta armastus hakkab mu elu mõjutama
ja ma saan lõõgastuda.
Selles lõõgastunud olekus koos Temaga aga märkan,
et mu uus loodu ei olegi selline.
On olemas uus Joy, kes on uuestisündinud.
Ta on täiesti rahulik ja armastav inimene.
See on hämmastav!
Mitmed meist ei ole ehk kogenud taevase Isa armastust,
sest mitmeil on siiani vale arusaam Jumalast.
Arvatakse, et Ta on kohut mõistev Jumal.
Kuid sellega kaasneda võiv hirm takistab meil Jumalale läheneda.
Aga just selle hirmu tahab Jumal oma armastusega eemaldada.
1. Johannese 4:18 on kirjutatud:
"Armastuses ei ole kartust,
vaid täiuslik armastus ajab kartuse välja,
sest kartuses on karistus,
aga kartja ei ole saanud täiuslikuks armastuses."
Kui me kardame Jumalale läheneda, siis meil on valet sorti hirm,
mis ei ole jumalakartus, mis Teda austades peabki olema.
Kuid me ei pea Teda kartma, mõeldes, et Ta on meie vastu.
Jumal tahab teha meid täiuslikeks armastuses.
Kuidas ma võiksin saada täiuslikuks armastuses?
Ainult sel moel, kui kogen täiuslikku armastust.
Ta kirjutab ka: "Me armastame, sest Tema on meid enne armastanud"
Taevane Isa on armastus. Ta on üksnes armastus.
Temas ei ole mingit pimedust.
Ta tahab tulla ka sinu ellu ja sinu südamesse
ning ajada ära kogu hirmu, et kogeksid täiuslikku armastust,
mis leidub ainult Jumalas.
Siis leiad sa ka rahu.
Sa koged, et sind armastatakse lihtsalt sinu enese pärast,
mitte selle tõttu, mida oled teinud või oled tegemata jätnud.
See armastus toob enesega kaasa rahu.
Ma olen armastatud lihtsalt selle tõttu, et ma olen mina ise.
Ma ei pea midagi sooritama, ega püüdma olla kellegi moodi
või kellelegi meeldida.
Saan olla täiesti rahulikult
ja teha asju rahust, armastusest ja rõõmust lähtuvalt,
sest tahan neid teha.
"Armastus ajab kartuse välja."
Täiuslik armastus - Jumala armastus, ajab kartuse välja.
See ajab kartuse välja.
Aga kui on väga palju erinevaid hirme?
Mind aitab alati see,
kui saan tuua kõik hirmutavad asjad Tema ette.
Sellepärast ma peangi väga palju palvetama.
Mul peab olema aega ja võimalust tuua need hirmud alati Tema ette
ja näidata neid Talle ükshaaval.
Kui ma neid Talle näitan,
tuues Ta ette oma paanika ja hirmud, oma hädad ja mured,
siis on Tal midagi muud öelda.
Tal on teine vaatenurk.
Ta ei karda. Ta armastab. Ta on suurem.
Tal on alati mingi lahendus selle asja osas, mida ma kardan.
Tal on teine vaatenurk.
Mida rohkem ma õpin tundma Piiblit
ja näen palves Temaga olles erinevaid Jumala vaatenurki asjadele,
siis tasapisi vahetub hirm hirmu järel kindlustunde vastu
ja armastus saab rohkem ruumi.
Minu puhul ei olnud nii, et olin ühe korra koos Jumalaga
ja peale seda polnud mul enam ühegi hirmuga maadlemist.
Just sellepärast Johannes kirjutabki,
et oleme õppinud tundma ja usume ning püsime armastuses,
sest ta teab, et see pole miski, mis sünniks iseenesest ja hetkega.
Ta kirjutab sellest just selleks, et me püsiks selles
ja tuleksime üha uuesti Tema juurde tagasi.
Just nii nagu sa ütlesid.
Asi ei ole üldse selles, et me muutuks kuidagi erilisteks,
vaid et mõistame, et Tema on allikas.
Kui me aga ei mõista, et Tema on armastus ja allikas,
siis kuhu meil oleks üldse minna?
Tema on igavene ja täiuslik armastus -
turvapaik, kuhu minna kord korra järel.
Kasvõi mitu korda päevas.
Ja see muudab me elu.
Loen viimaseks kirjakohaks Markuse 1:11.
Kui Jeesus pärast ristimist veest väljus,
ütles Isa: Sina oled mu armas Poeg, sinust on mul hea meel!”
Seda sama tahab Issand öelda sulle täna:
Sina oled Tema armas laps ja Issandal on sinust hea meel.
Ole õnnistatud Jeesuse nimel! Aamen.
Palvetame koos sinuga
Aitäh taevane Isa, et Sina oled armastus.
Sinus ei ole mingit pimedust.
Issand, Sinu Sõna ütleb,
et see täiuslik armastus on meisse välja valatud
Püha Vaimu kaudu, kes meile on antud.
Aitäh Püha Vaim, et Sa puudutad igaühte meist.
Vala välja Isa armastus meie kõikide südametesse,
et igaüks meist võiks seda kogeda ja uskuda enese osaks.
Tänu Issand, et Su täiuslik armastus tuleb nüüd
ja murrab kõikidest hirmudest, muredest, masendusest,
vaevast ja haigustest läbi.
Murrab läbi ja puudutab igaühte
ning me võime täituda Sinu armastusega,
mis ajab ära kõik hirmu.
Aitäh taevane Isa!
Tänu, tänu, tänu!
Me rõõmustame ja hõiskame ning on tahtmine lausa tantsida.
Issand, see sõna on nii imeline.
See on hea, magus ja toitev. See on tervendav.
Me oleme nii rõõmsad Issand, et Sina oled armastus.
Sa õpetad meid kogu aeg Sind üha paremini tundma.
Issand me oleme Sinu ees
ja justkui päevitame õiguse päikese paistel.
Oleme nagu suvise päikese paistel
ja laseme Su soojusel tulla üle kogu meie elu
ning lasta Su valgusel täita kõik meie elu erinevad valdkonnad.
Eriti need valdkonnad, milles on mingeid katsumusi.
Me lööme need Su ees valla ja laseme Sul, Issand, tegutseda
ning teha muutvat tööd just seal, kus seda kõige rohkem on vaja.
Aitäh!
Aitäh, et võime marineerida Sinu armastuses.
Me jääme sellesse piisavalt kauaks, kuni kõik hirm on kadunud.
Issand, aitäh, et Sa õpetad meid nagu Paulus seda kirjutas,
tundma selle armastuse sügavust ja laiust,
et me kõik võiksime
nagu Paulus seda kirjeldab - juurduda Kristuse armastusse
ning õppida püsima selles.
Õppida tulema selle juurde tagasi,
et igaüks meist võiks leida sisemise rahu ja hingamise.
Püha Vaim, tee see töö meie sees, et võiksime elada amastuse kaudu,
lähtudes Sinust igal päeval.
Aamen.
Tunnen, kuidas Issand
otsekui teravdab oma puudutust just praegu
selle asja peale, mis on sulle just täna katsumuseks.
Ta puudutab nagu laserkiirega
just seda valdkonda, mis on sinu jaoks keeruline.
Ma kuulutan Jeesuse nimel just praegu
jumalikku, täiuslikku tervenemist
sellesse kohta, kus sa vajad tervenemist.
Jeesuse nimel!
Tänu Issand, et Sa võtad justkui skalpelli
ja opereerid täpselt ära selle, mis ei pea olema seal.
Aitäh Issand Jeesuse nimel, et Sa teed täpset tööd meie eludes.
Sa teed täpselt tervendavat ja vabastavat tööd, Jeesuse nimel.
Just seal, kus seda on vaja.
Aitäh Issand!
Lõõgastumine levib iga vaataja ellu ja ihusse.
Shalom-rahu ja terviklikkus Jeesuse nimel, aamen.
Aitäh kõigile vaatajatele tagasiside, eestpalveteemade ja tänukirjade eest!
Üks inimene tuli koguduses, mida olime külastamas, rääkima,
et oli leidnud meie saatesarja ja on vaatamisega 40. osa juures.
Ta oli tänulik,
et need saated on täiesti muutnud ta arusaama Jumalast.
Ole õnnistatud ja tea, et Jumal on armastus.
Aamen.
Taevas TV7 ei ole tavaline telekanal.
TV7 levitab rõõmusõnumit ehk evangeeliumi kogu maailma.
See on meie eesmärk ja pürgimus.
Tahan esitada sulle täna väljakutse lööma kampa,
sest me tahame jõuda rohkemate inimesteni.
Võid toetada TV7 tööd helistades 900 1770 (hind 10 eur)
Võid kasutada mobiili makserakendust või ekraanil olevaid kontonumbreid.
Löö kaasa evangeeliumi levitamise töös! Aamen.
Annetustelefon: 900 1770 (hind 10) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin